laion/Wikipedia-Exotic huggingface dataset:
נקודת הרמוני

נקודת הרמוני או נקודת הארמוני או הארמוני פויינט (באנגלית: Harmony Point) היא לשון היבשה הממוקמת בסמוך ממערב למפרצון הרמוני, בקצה המערבי של חצי האי גואנגז'ו, באי נלסון, באיי שטלנד הדרומיים שבאנטארקטיקה. גובהה של הנקודה 40 מטרים מעל פני הים. אזור נקודת הרמוני, יחד עם הסביבה הסמוכה לו הוכרזה כאזור ציפורים בעל חשיבות על ידי ארגון BirdLife International, וזאת בשל היותו נקודת רבייה של מינים רבים של ציפורים מקננות. האזור מהווה חלק מאזור האנטארקטי המוגן במיוחד ASPA 133) באזור מצויה אחת ממושבות הרבייה של פינגוויני רצועת-הסנטר הגדולות ביותר באנטארקטיקה - בה 90,000 זוגות. ציפורים אחרות המקננות באתר הן פינגווינים לבני-אוזן (3,300 זוגות), קורמורנים קייסריים (45 זוגות), יסעורוני וילסון ויסעורוני שחורי-בטן (ביחד 1,000), יסעורוני ענקיים דרומיים (485 זוגות), יסעורוני הכף (480 זוגות), חמסנים חומים (60 זוגות), כיאניסים לבנים (140 זוגות), שחפי הקלפ (130 זוגות) ושחפיות אנטארקטיות (170 זוגות). האתר מוגן כ אספה 133. הטופוגרפיה שלה היא גלית, עולה ל 40 מ', עם זרמים רבים הצמחייה השופעת שלה כוללת טחבים, חזזיות, ושני מינים של צמח כלי דם – עשב שיער אנטארקטיקה ו פרלוורט אנטארקטיקה. נקודת רוס מופתה לראשונה על ידי אנשי סקרי דיסקוברי (DI personnel) אשר הפליגו, בשנת 1935, על ספינת המחקר המלכותית דיסקברי II ‏(Discovery II). "Harmony Point, Nelson Island". BirdLife data zone: Important Bird Areas. BirdLife International. 2013. נבדק ב-2013-01-01.
עומר רמון

עומר רמון (נולד ב-3 ביולי 1997) הוא אתלט ישראלי, אלוף אירופה בריצת מרתון קבוצתי (מינכן 2022). עומר רמון נולד ב-3 ביולי 1997 וגדל בגבעת אלה שבעמק יזרעאל. בילדותו החל להתאמן בטריאתלון, ובמהלך התיכון החל להתאמן בריצות ארוכות עם המאמן אמיר רמון, בן דודו. רמון סיים תואר ראשון בהנדסת אווירונאוטיקה וחלל בטכניון במסגרת העתודה האקדמית, והוא משרת בצה"ל. במהלך התואר זכה מספר פעמים במקום הראשון במירוץ הטכניון ל-5 קילומטרים. בריצת הבכורה שלו במרתון סביליה 2022 השיג את הקריטריון לאליפות אירופה באתלטיקה, כאשר סיים בתוצאה של 2:13:30 שעות. בשנת 2022, באליפות אירופה שנערכה במינכן, סיים במקום ה-26 בתוצאה של 2:16:35 שעות, וזכה במדליית זהב בתחרות הקבוצתית ביחד עם הנבחרת הישראלית, שכללה את מארו טפרי, את גשאו איילה, את ימר גטהון ואת גירמה אמרה. מדיה וקבצים בנושא עומר רמון בוויקישיתוף עומר רמון, ברשת החברתית פייסבוק עומר רמון, באתר התאחדות האתלטיקה הבין-לאומית שיאים אישיים של עומר רמון, באתר European Athletics Omer RAMON | Profile | World Athletics, worldathletics.org אבינעם פורת, בלעדי | הקצין המצטיין הוא התקווה הבאה של האתלטיקה הישראלית, באתר ynet, 6 במרץ 2022 הפודקאסט של שוונג עם המרתוניסט עומר רמון, סרטון בערוץ "ShvoongSportTV", באתר יוטיוב (אורך: 48:06) מרוץ הטכניון Plus500 השני - Technion - Israel Institute of Technology, באתר Technion - Israel Institute of Technology, ‏2016-04-05 עומר רמון ונועה חייט הם הזוכים במירוץ הטכניון 2017 - Technion - Israel Institute of Technology, באתר Technion - Israel Institute of Technology, ‏2017-04-06 אסי ממן, ‏נפלאים: זהב קבוצתי לישראל במרתון, כסף לטפרי, באתר ONE‏, 15 באוגוסט 2022 Team scores and 2022 European Athletics Championships men's marathon results | World-Track and Field, https://world-track.org/, ‏2022-08-15 (באנגלית) Israel wins gold in group marathon at European Athletics Championships, www.timesofisrael.com (באנגלית) עידו רקובסקי, הזכייה הקבוצתית בזהב לא רק שברה תקרה, אלא הציבה על המפה קהילה שלמה, באתר הארץ, 15 באוגוסט 2022
UPC

האם התכוונתם ל... איחוד עמי קמרון – מפלגה בקמרון, מוכרת בראשי תיבות שמה בצרפתית, UPC UPC ארנה – אצטדיון בגראץ שבאוסטריה מפלגת קונגרס העם של אוגנדה – מפלגה באוגנדה, מוכרת בראשי תיבות שמה באנגלית, UPC קוד מוצר אוניברסלי – ברקוד לזיהוי מוצרים, מוכר בראשי תיבות שמו באנגלית, UPC
חסר מנוחה

חסר מנוחה (באנגלית: Restless) הוא סרט קולנוע ישראלי משנת 2008 בבימויו של עמוס קולק, עם משה איבגי ורן דנקר בתפקידים הראשיים. התסריט נכתב על ידי עמוס קולק והעלילה היא על חייל מצטיין שלאחר מות אמו, טס לחפש את אביו שעזב אותו בגיל צעיר וברח לניו יורק. משה איבגי היה מועמד לפרס אופיר לשחקן הראשי הטוב ביותר בטקס פרסי אופיר לשנת 2008. הסרט זכה בפרס איגוד בתי הקולנוע בגרמניה ועמוס קולק היה מועמד לפרס דב הזהב בפסטיבל הסרטים הבין-לאומי בברלין, 2008. עמוס קולק היה מועמד בפסטיבל טרויה בפורטוגל 2008 לסרט ולתסריט הטוב ביותר. מירי מסיקה מופיעה בסרט בתור זמרת במועדון ושרה לקהל של יורדים ישראליים את "היו לילות". הסרט צולם במונטריאול, ניו יורק וישראל. משה עמר (משה איבגי) גר בדירת מרתף קטנה בניו יורק כבר 21 שנה לאחר שנטש את אשתו ובנו צח (רן דנקר). הוא חי חיים עלובים, מתפרנס בקושי ממכירת תמונות של הרבי מלובביץ', תכשיטים, קרמים וחפצים זולים שונים. הוא מתקשה לשלם את שכר הדירה לפיני (אלברט אילוז) גם הוא יורד, שמאיים לזרוק אותו מהדירה. את זמנו הפנוי הוא מבלה בפאב-מועדון של שמעון (צחי גראד) - (Shimon's) בגריניץ' וילג', שם הוא מופיע בלילות בקטעי סטנד אפ על עצמו ועל נושאים פוליטיים בקשר לסכסוך עם הפלסטינים. בקהל נמצאים ישראלים יורדים ובהם יוסי מוסאייף (ארנון צדוק), סגן אלוף במילואים שירד לפני עשר שנים ועוסק במסחר בנשק. הוא לוחץ על שמעון לפטר את משה אף על פי שהופעותיו הגדילו את הכנסות המקום. משה מקיים יחסים עם נשים רבות, בהן אלמנה מבוגרת, שילה (פיליס סומרוויל), ומנסה להתחיל עם הברמנית יולנדה (קארן יאנג). יולנדה דוחה אותו בתחילה אבל אחר כך מקבלת אותו לאחר שמשה מפתח ידידות עם בנה הצעיר ספנסר (דייוויד גולד). צח משרת ביחידה מובחרת ביו"ש. הוא צלף מיומן ועוסק בחיסול מבוקשים על ידי צליפה מרחוק. הוא מבקש ממפקדו, סגן אריק(יוסף סוויד), להמליץ עליו לשירות קבע אבל לאחר שירה בשוגג בנער פלסטיני שנפצע קשה, בקשתו נענית בשלילה. אימו פאניה נפטרת וצח מגלה בחפציה, את מספר הטלפון של משה ומודיע לו על קיום ההלוויה. משה לא עונה לו אך אומר קדיש על גרושתו. הסירוב לקבלתו לשירות קבע משפיע קשות על צח. הוא מרגיש כאילו עולמו חרב עליו ומחליט לטוס לאביו בניו יורק. הפגישה בין שניהם נערכת במועדון של שמעון כאשר צח יושב בקהל. הם מנסים להגיע להבנה ביניהם אבל זה קשה. בעת ויכוח קשה בחוצות ניו יורק, שולף צח אקדח נגד אביו אבל בסוף נשבר והם מתחבקים ומשה לוקח אותו לדירתו ומכבד אותו במרק מרוקאי שהכין. "חסר מנוחה", במסד הנתונים הקולנועיים IMDb (באנגלית) "חסר מנוחה", באתר ספר הקולנוע הישראלי "חסר מנוחה", באתר אידיבי "חסר מנוחה", במסד הנתונים הקולנועיים KinoPoisk (ברוסית) קדימון לחסר מנוחה, באתר יוטיוב חסר מנוחה - אלבום תמונות, באתר יוטיוב עמוס קולק מצלם את חסר מנוחה, באתר יוטיוב חסר מנוחה, באתר קרן הקולנוע הישראלי
חיפוי קרקע

חיפוי קרקע הוא שכבת חומר המונחת על פני חלקת אדמה. הסיבות לשימוש בחיפוי כוללות שימור לחות הקרקע, שיפור הפוריות והבריאות של הקרקע, הפחתת צמיחת עשבים ושיפור הנראות החזותית של האזור. חיפוי קרקע בדרך כלל, אך לא תמיד, עשוי מחומר אורגני. הוא עשוי להיות קבוע (למשל יריעות פלסטיק) או זמני (למשל שבבי קליפת עץ). ניתן להניח אותו על אדמה חשופה או סביב צמחים קיימים. חיפוי של זבל או קומפוסט ישולבו באופן טבעי באדמה על ידי פעילות של תולעים ואורגניזמים אחרים. התהליך משמש הן בייצור גידולים מסחריים והן בגינון, וכאשר מיושם נכון, יכול לשפר את תפוקת הקרקע . יישומים חיים של חיפוי כוללים מדשאות טחב ואחרים. מדיה וקבצים בנושא חיפוי קרקע בוויקישיתוף חיפוי קרקע, דף שער בספרייה הלאומית RHS A–Z encyclopedia of garden plants. United Kingdom: Dorling Kindersley. 2008. p. 1136. ISBN 978-1405332965. Spain, David (14 במרץ 2019). "How-To Grow Moss". Moss and Stone Gardens. אורכב מ-המקור ב-2019-03-14. {{cite web}}: (עזרה) Moss Myths Weir-Jimerson, Karen (4 בנובמבר 2019). "Marvelous moss garden". Garden Gate (באנגלית). {{cite web}}: (עזרה)
יורם הירשפלד

יורם הירשפלד (17 באוקטובר 1940 – 10 באוגוסט 2022) היה פרופסור חבר למתמטיקה באוניברסיטת תל אביב. בשנת 1968 קיבל תואר שני במתמטיקה מהאוניברסיטה העברית בירושלים, בהנחיית משה מחובר. את עבודת הדוקטורט שלו (1972) כתב בהנחיית אברהם רובינסון באוניברסיטת ייל. ב-1972 מונה למרצה למתמטיקה באוניברסיטת תל אביב. תלמיד המחקר הראשון שלו היה ארנון אברון. הירשפלד עסק בלוגיקה מתמטית. הוא חקר את הקשר שבין חישוביות ללוגיקה, פיתח אלגוריתמים לבדיקת שקילות בסימולציה של מערכות מקבילות, וחקר את הנושא של לוגיקה טמפורלית, כוח ביטוי של מערכות לוגיות, כריעות וסיבוכיות. הירשפלד היה מגדולי המומחים והתורמים למחקר בתחום של אנליזה לא סטנדרטית. אחת התרומות החשובות שלו הייתה בהוכחה באמצעות שיטות של אנליזה לא סטנדרטית של הבעיה החמישית של הילברט, על האפיון של חבורות לי. הוכחה "סטנדרטית" של המשפט הזה נמצאה בשנת 1952 על ידי מונטגומרי, ציפין וגלסון. בשנת 1990 פרסם הירשפלד הוכחה פשוטה יותר של המשפט. יותר מאוחר השתמש גולדברינג בשיטות של הירשפלד כדי לפתור את בעיית הילברט החמישית עבור חבורות קומפקטיות מקומיות. הירשפלד כתב ספר לימוד לוגיקה למדעי המחשב שמשמש סטודנטים באוניברסיטה הפתוחה. בבחירות לכנסת השמינית נמנה עם תומכי מפלגת מוקד שבראשות מאיר פעיל, והוצב במקום ה-80 ברשימתה לכנסת. ב-10 באוגוסט 2022 נדרס למוות עם בתו, הפיזיקאית נוגה סלע, בתאונת דרכים באנגליה. בדצמבר נידון הדורס ל-16 שנות מאסר. M. Machover, J. Hirschfeld, "Lectures on Non-Standard Analysis", Lecture Notes in Math. 94 (1969). J. Hirschfeld, W. Wheeler, "Forcing, Arithmetic, Division Rings", Lecture Notes in Math. 454 (1975). על הבעיה החמישית של הילברט: Hirschfeld, J, "The nonstandard treatment of Hilbert's fifth problem" Transactions of the American mathematical society, Volume 321, Number I, (September 1990). Goldbring, I, "Hilbert’s fifth problem for local groups" Annals of Mathematics 172, 1269-1314 (2010). בנושא חישוביות: Hirshfeld, J, Jerrum, M, Moller, F: "A Polynomial Algorithm for Deciding Bisimilarity of Normed Context-Free Processes". Theor. Comput. Sci. 158(1&2): 143-159 (1996) Hirshfeld, Y, Rabinovich, A, " Logics for Real Time: Decidability and Complexity". Fundam. Informaticae 62(1): 1-28 (2004) מדיה וקבצים בנושא יורם הירשפלד בוויקישיתוף יורם הירשפלד, באתר פרויקט הגנאלוגיה במתמטיקה יורם הירשפלד, באתר dblp יורם הירשפלד, באתר ResearchGate עמוד החוקר באתר אוניברסיטת תל אביב מקבלי תעודות מוסמכים ודוקטורים באוניברסיטה העברית בירושלים, הצופה, 1 ביולי 1968 מינויים והעלאות בדרגה באוניברסיטת תל־אביב, דבר, 6 באפריל 1973 ספר הלימוד בשני חלקים באתר סימניה] רשימת המועמדים לכנסת השמינית, ילקוט הפרסומים 1954, 21 באוקטובר 1973, עמ' 95; 61 תומכים מנמקים למה מוקד, דבר, 30 בדצמבר 1973 דמיאן פצ'טר, "נהג שיכור וברח מהזירה": כתב אישום נגד דורס שני הישראלים שנהרגו, באתר ישראל היום, 13 באוגוסט 2022 בריטניה: 16 שנות מאסר לנהג שדרס למוות אבא ובת ישראלים, באתר ynet, 10 בדצמבר 2022
ג'אנג יאנג

הרפובליקה העממית של סין זהו שם סיני; שם המשפחה הוא ג'אנג. ג'אנג יאנג ‏האזנה‏Ⓘ‏ (בסינית מפושטת: 張楊, נקרא גם ז'ישו; נרצח ב-198) היה פוליטיקאי ומצביא סיני שחי בתקופת שושלת האן המזרחית. ג'אנג נולד בצפון מחוז יוּנצ'ונג (אנ') (מחוז היסטורי שנמצא בצפון שאנשי של היום), ובמהלך חייו הוא הפך למנהיג דה פקטו של מחוז חנוי (אנ') (גם הוא מחוז היסטורי, נמצא בצפון חנאן של היום). למרות שאוים פעמים רבות על ידי מצביאים חזקים כמו צאו צאו ויואן שאו (אנ'), ג'אנג עדיין סיפק מקלט עבור קיסר סין שְׂייֵן דִי (אנ') מספר פעמים, מה שזיכה אותו בדרגה הנחשבת מרשל הגדול (大司馬). ג'אנג יאנג היה ידוע באומץ ליבו, ושימש בתחילת דרכו בתפקידים בינוניים בפרובינציית בינג (אזור שאנשי של היום). בהנחיית הגנרל דינג יואן (אנ'), ג'אנג שירת תחת הסריס ג'יאן שואו (אנ'), ולאחר מותו ועלייתו של הגנרל הו ג'ין (אנ'), ג'אנג נשלח להילחם בשודדים במחוז שאנגדנג (נמצא באזור דרום-מערב חביי של היום). לאחר מותו של הגנרל הו ג'ין ועלייתו של הגנרל דונג ג'וו (אנ'), ג'אנג החליט לנסות להשתלט על מחוז שאנגדנג, אך הוא לא צלח בניסיון ההשתלטות. כשהמצביא יואן שאו (אנ') פתח בקמפיין נגד הגנרל דונג ג'וו, ג'אנג הצטרף למאבקו, אך לא הוטלו עליו משימות משמעותיות. בשנת 191, יוּפֿוּלְווֹ (אנ'), מנהיג השיונגנו, התקומם כנגד יואן שאו וביקש את תמיכתו של ג'אנג, ג'אנג סירב לבקשת העזרה מה שהוביל לחטיפתו. לבסוף, כוחותיו של יואן שאו הביסו את יופולוו ושחררו את ג'אנג. לאחר שחרורו, מונה ג'אנג על ידי הגנרל דונג ג'וו להיות מנהל מחוז חנוי, תפקיד אותו מילא עד שנת 196. בשנת 192, ג'אנג עזר לחברו לוּ בּוּ (אנ'), שהנתקש בחיו של הגנרל דונג ג'וו, להתחבא מפני לי ז'ו (אנ'), יורשו של דונג ג'וו שרצה לנקום את מותו. לוּ בּוּ עזב לתקופה קצרה כדי להתחבא אצל יואן שאו, אך חזר בשנת 193 אל ג'אנג. בשנת 194, שאל לוּ בּוּ את ג'אנג אם הוא מתכנן לבגוד בו ולהצטרף ללי ז'ו, ג'אנג הודה כי אכן בכוונתו לבגוד בו, אך עדיין להגן עליו בסתר מפני לי ז'ו. בכל מקרה, לא מעט אחרי לוּ בּוּ עזב סופית את ג'אנג ועבר אל המצביא ג'אנג מיאו (אנ'). בשנת 195, הגנרל דונג צ'נג (אנ') הביא את קיסר סין, שְׂייֵן דִי (אנ'), למחוז חנוי בכדי להתחמק מכוחותיו של לי ז'ו. סיועו של ג'אנג לקיסר זיכה אותו בדרגת גנרל אנגאו (安國將軍, מילולית: "הגנרל שמרגיע את המדינה"). במשך כל אותה שנה, המליץ ג'אנג לקיסר כי כדאי לו לחזור לבירה לוו-יאנג, אך פמליית הקיסר סירבה לחזור. לבסוף, בשנת 196, ג'אנג ליווה את הקיסר בחזרה ללוו-יאנג. ובניגוד למצביאים אחרים בתקופתו, שנשארו קרובים לקיסר בשביל רווחם הפוליטי, ג'אנג חזר למחוז חנוי לאחר מילוי משימתו. על מעשיו זכה בתואר מרשל הגדול (大司馬). בשנת 198, בזמן שצאו צאו התכונן לצאת לקרב כנגד לוּ בּוּ, ג'אנג התכונן גם הוא כדי לסייע ללוּ בּוּ. אולם ההכנות הללו נקטעו לאחר שנרצח על ידי פקודו יאנג צ'ו (楊醜) שניסה לאחר מכן להיכנע לצאו צאו אך נרצח. צאו צאו שושלת האן המזרחית פָאן יֵה (אנ') (המאה ה-5), ספר האן המאוחרת.
משה ונטורה (סיליסטרה)

משה בן יוסף ונטורה (נקרא גם ונטורה מטיבולי וונטורה מירושלים, נפטר אחרי 1575) היה רבה של העיר סיליסטרה, בולגריה, במחצית השנייה של המאה ה-16. ונטורה התחנך בירושלים ועבר לכהן במשרת רבנות בקהילת טיבולי. ב-1569, לאחר גירוש יהודי מדינת האפיפיור הגיע ונטורה לעיר ניקופול בבולגריה. העיר בה התגוררו כ-1,000 יהודים, נחשבה למרכז הלכה אשר נוסד בעת שהתגורר בה יוסף קארו. ב-1575 הגיע לסילסטרה ומונה לרב הקהילה. ונטורה היה מחברו של הספר "ימין משה" (מנטובה, 1624; מהדורה ב', אמסטרדם, 1718; מהדורה שלישית, האג, 1777), פירוש על השולחן ערוך, "יורה דעה". הפרשן אהרן אלפנדרי, בפירושו שכותרתו "יד אהרון", מייחס לוונטורה את "ההגדות וההשגות על בית יוסף", פירוש שטרם פורסם (בשנת תרס"ו לערך), על ארבעת חלקי ספרו של יוסף קארו, "בית יוסף". ימין משה (מנטובה, 1624; מהדורה ב', אמסטרדם, 1718; מהדורה שלישית, האג, 1777), פירוש על שולחן ערוך. משה בן יוסף ונטורה, דף שער בספרייה הלאומית חיים קשלס, היהודים בבולגריה בימי השלטון העותומני, בתוך: אנציקלופדיה של גלויות – יהדות בולגריה, ירושלים, 1967, עמודים 43–46. הקהילה היהודית בסיליסטרה, באתר "כולנו בולגרים", אתר הבית של יהודי בולגריה.
רד בול מנועים

רד בול מנועים (באנגלית: Red Bull Powertrains, ידועה בראשי התיבות RBPT) היא חברה מייצרת מנועים למכוניות פורמולה 1 עבור הקבוצות רד בול ואלפאטאורי. החברה הוקמה בשנת 2021 במטרה להחליף את הונדה, יצרנית המנועים של הקבוצה החל משנת 2019, שהודיעה על עזיבת האליפות בסוף עונת 2021. בפברואר 2021 חתמה רד בול טכנולוגיות מתקדמות עם הונדה על חוזה הפצה בלעדי למנועי פורמולה 1 שייכנס לתוקף החל מעונת 2022. המנועים ייצורו וישווקו תחת השם "רד בול מנועים" לשתי הקבוצות שבבעלות רד בול: רד בול ואלפאטאורי. באפריל 2021 גייסה החברה את בן הודג'קינסון לתפקיד המנהל הטכני של הקבוצה. הודג'קינסון שימש מאז שנת 2017 כראש מחלקת ההנדסה בחטיבת המנועים של קבוצת מרצדס. כמה ימים לאחר מכן החתימה החברה עוד חמישה בעלי תפקידים בכירים מקבוצת מרצדס, ביניהם סטיב בלווט שמונה למנהל הייצור בחברה החדשה. ב-3 בפברואר 2023, רד בול רייסינג ו-פורד הכריזו על שותפות אסטרטגית שתראה את פורד חוזרת לפורמולה 1 ב-2026 בעקבות תקנות מנוע חדשות. פורד תספק "מומחיות בתחומים הכוללים טכנולוגיית תאי סוללה ומנועים חשמליים, כמו גם תוכנה וניתוח של בקרת יחידות כוח" ו"פיתוח מנועי בעירה", והחברה תשנה את שמה ל"Red Bull Ford Powertrains". אתר האינטרנט הרשמי של רד בול מנועים Red Bull F1 Forms Powertrain Company, Will Keep Honda Technology, AutoWeek, 15 February 2021 Red Bull hire Ben Hodgkinson from Mercedes to lead new powertrains division in sign of 'long-term intent', Sky Sport, 24 April 2021 Red Bull poach five key figures from Mercedes in technical shake-up, Independent, 6 May 2021 במהלך הקפת החימום בגרנד פרי איטליה יוקי לא התחיל את המירוץ עקב בעיה ברכב ניק דה פריס הוחלף על ידי דניאל ריקארדו מהמירוץ ההונגרי במהלך האימון החופשי השני בגרנד פרי הולנד דניאל ריקיארדו שבר את ידו והוחלף על ידי ליאם לוסון להמשך סוף השבוע
מאריוש בלשצ'אק

מאריוש בלשצ'אק (בפולנית: Mariusz Błaszczak; נולד ב-19 בספטמבר 1969) הוא פוליטיקאי פולני ממפלגת חוק וצדק, המכהן כסגן ראש ממשלת פולין וכשר ההגנה הלאומית. כיהן בעבר כשר הפנים. בלשצ'אק נולד בלגיונובו ב-19 בספטמבר 1969. הוא השלים תואר בהיסטוריה באוניברסיטת ורשה ב-1994, ולאחר מכן למד בבית הספר למנהל ציבורי עד 2001. לאחר סיום לימודיו נכנס לפוליטיקה במסגרת מפלגת חוק וצדק. ב-2002 הוא נבחר לתפקיד כסגן ראש עיריית וולה. ב-2004 הוא נבחר לתפקיד ראש עיריית שרודמיישצ'ה. ב-2005 הוא עבר לפוליטיקה הארצית ומונה למנהל משרד ראש הממשלה קז'ימייז' מרצינקייביץ'. ב-27 במרץ 2007 הוא מונה לשר בלי תיק עד 16 בנובמבר של אותה שנה. ב-15 בנובמבר 2015 הוא מונה לשר הפנים והמנהל, תפקיד שנוצר כאיחוד בין משרד הפנים ומשרד המנהל. ב-9 בינואר 2018 הוא מונה לשר ההגנה הלאומית. ב-22 ביוני 2022 הוא מונה במקביל לסגן ראש ממשלת פולין. מדיה וקבצים בנושא מאריוש בלשצ'אק בוויקישיתוף מאריוש בלשצ'אק, ברשת החברתית אקס (טוויטר) ערך זה הוא קצרמר בנושא פולנים. אתם מוזמנים לתרום לוויקיפדיה ולהרחיב אותו.
החלטה 1402 של מועצת הביטחון של האו"ם

החלטה 1402 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-30 במרץ 2002, לאחר שנזכרה בהחלטות 242 (1967), 338 (1973), 1397 (2002) ועקרונות מדריד, קראה המועצה להפסקת אש מיידית ומשמעותית בין ישראל והפלסטינים במהלך מבצע חומת מגן. מועצת הביטחון הביעה דאגה מהידרדרות המצב באזור, לרבות פיגועי התאבדות בישראל ופיגוע במטה נשיא הרשות הפלסטינית. שני הצדדים נקראו להתקדם לקראת הפסקת אש משמעותית; נסיגת כוחות ישראליים מערים פלסטיניות; ושיתוף פעולה מלא עם השליח המיוחד אנתוני זיני ואחרים ביישום תוכנית העבודה האבטחה של תאנט. המועצה חזרה על דרישתה להפסקה מיידית של כל אלימות והביעה תמיכה במזכיר הכללי קופי אנאן ובשליחים המיוחדים למזרח התיכון במאמצים לחידוש תהליך השלום. ההחלטה אומצה לאחר 12 שעות של התייעצויות. ההחלטה התקבלה בתמיכת 14 מדינות, כשסוריה יצאה החוצה ולא השתתפה בהצבעה, הפעם הראשונה שמדינה עשתה זאת מזה 40 שנה. הנציג הסורי אמר כי נוסח ההחלטה דומה לזה של החלטה 1397 שממנה נמנע מכיוון שנמנעה מלגנות את ישראל והתעלמה ממאמצים של מדינות ערביות. ההחלטה לא יושמה והחלטה 1403 של מועצת הביטחון דרשה את יישומה. "Security Council calls on both Middle East parties to move immediately to 'meaningful ceasefire'". United Nations. 30 במרץ 2002. {{cite news}}: (עזרה) "Security Council calls on Israel to withdraw from Palestinian cities, urges sides to move to ceasefire". United Nations News Centre. 30 במרץ 2002. {{cite news}}: (עזרה) Beinin, Joel; Stein, Rebecca L. (2006). The struggle for sovereignty: Palestine and Israel, 1993–2005. Stanford University Press. p. 275. ISBN 978-0-8047-5365-4. Crossette, Barbara (31 במרץ 2002). "U.S. Joins Council Vote Telling Israel To Withdraw". The New York Times. {{cite news}}: (עזרה)
המופע של מיקי

המופע של מיקי (באנגלית: Mickey's Revue) הוא סרט הנפשה קצר אמריקאי של מיקי מאוס שיצא לראשונה בשנת 1932. הסרט של וולט דיסני, ובבימויו של וילפרד ג'קסון, מציג את מיקי מאוס, מיני מאוס, הוראס הורסקולר וקלרבל הפרה מבצעים מופע רביו. הסרט נמסר לסרטי קולומביה ב-12 במאי והופץ ב-27 במאי 1932. זהו הסרט ה-41 בסדרת "מיקי מאוס", החמישי באותה שנה והראשון שמציג את דמותו של גופי. דמות של איכר כפרי בקהל צוחק בקולי קולות על כל מעשה; דמות שתיקרא לאחר מכן דיפי דואוג, ובסופו של דבר תהפוך לדמות משנה גדולה, גופי. ניתן לשמוע את ה"צחוק המטופש" הבלתי נשכח של פינטו קולביג בסרט הקודם של מיקי מאוס, "אולימפיאדת האסם", אבל זו הפעם הראשונה שבה ניתן לראות את הדמות שצוחקת על המסך. באולם קונצרט מאולתר שבתוך האסם, מיקי מאוס מנצח על להקת תזמורת, בעוד אחד מחברי הקהל מפצח ואוכל בוטנים בקול. המערכה הראשונה מתחילה כשמיני לבושה כפיה מעופפת, המוחזקת באמצעות חכה על ידי הוראס הורסקולר. מיני מכה בשרביטה בפרחים מרקדים שנהפכים לשלושה פרות המבצעות בלט. הפרעתו של פלוטו, שמופיע מדי פעם על הבמה ומסולק על ידי מישהו מאחורי הקלעים, גורמת לאותו חבר קהל לצחוק באופן שמרגיז את שאר חברי הקהל. במערכה השנייה מופיעים זוג כלבי דם שריקודם מפריע לחתולה אשר מניקה את גוריה מתחת לבמה. פלוטו עולה על הבמה שוב לאחר שעקב אחר חרק ומסולק מיד מאחורי הקלעים. אותו כפרי צוחק את צחוקו המעצבן, ושני תיישים שיושבים מאחוריו דופקים לו פטיש בראש ולועגים לו באותו צחוק. המערכה הבאה כוללת את מיקי ומיני מבצעים הופעה מוזיקלית, כשמיקי מנגן על כלי הקשה ומיני בפסנתר. החתלתולים הקטנים מגיחים מתחת לבמה ומנגנים לצד מיני ומיקי שהחל לנגן בכלי נשיפה. בינתיים פלוטו, שקשור לכיסא עליו הוראס הורסקולר יושב מאחורי הבמה, מתחיל לנבוח על גורי החתולים ושועט לכיוון הבמה, מטיח את הוראס על הרצפה. למרות שפלוטו ריסק את כל כלי הנגינה והתפאורה שעל הבמה, מיקי ומיני עדיין ממשיכים ומסיימים את הביצוע שלהם. הסרט נגמר כאשר הוראס מוריד ומעלה את המסך ומיקי ומיני משתחווים לקהל, אך פלוטו מגיע שוב ומרסק את המסך עליהם. כשכתוביות הסיום מופיעות ניתן לשמוע את הצחוק המטופש. מיקי מאוס – וולט דיסני מיני מאוס – מרסלייט גארנר פלוטו – פינטו קולביג גופי – פינטו קולביג הוראס הורסקולר קלרבל הפרה האטרקציה "Mickey Mouse Revue", שפעלה בממלכת הקסם משנת 1971 עד 1980, ולאחר מכן בדיסנילנד טוקיו משנת 1983 עד 2009, נושאת באופן רופף את השם של סרט זה. ניתן לראות קטעים מהגרסה הצבעונית בסרט התיעודי הקצר של ערוץ דיסני משנת 1995 "The Making of A Goofy Movie". "המופע של מיקי", במסד הנתונים הקולנועיים IMDb (באנגלית) "המופע של מיקי", במסד הנתונים הקולנועיים KinoPoisk (ברוסית) Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 74. ISBN 978-3-8365-5284-4. Grob, Gijs (2018). Mickey's Movies: The Theatrical Films of Mickey Mouse. Theme Park Press. ISBN 978-1683901235. Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}: (עזרה)
החלטה 1403 של מועצת הביטחון של האו"ם

החלטה 1403 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד ב-4 באפריל 2002, אשר עסקה בלחימה במבצע חומת מגן, כהמשך להחלטה 1402 של המועצה, שלא יושמה על ידי הצדדים. ההחלטה נתקבלה לאחר שנזכרה בהחלטות 1397 (2002) ו-1402 (2002), דרשה המועצה ליישם את החלטה 1402 על ידי הצד הישראלי והפלסטיני. מועצת הביטחון הביעה את דאגתה מהידרדרות המצב בשטח וציינה כי החלטה 1402 טרם יושמה. היא דרשה את יישומה המיידי ובירכה על ביקורו של מזכיר המדינה של ארצות הברית קולין פאוול באזור ועל מאמציהם של שליחים מרוסיה, ארצות הברית, האיחוד האירופי ומתאם מיוחד של האו"ם להביא לפתרון בר קיימא של הסכסוך במזרח התיכון. המועצה הורתה למזכיר הכללי קופי אנאן לעדכן את המועצה בהתפתחויות במצב. בשונה מההחלטה הקודמת, בה נעדרה סוריה מההצבעה בהפגנתיות, החלטה זו התקבלה פה אחד. "Security Council reiterates call for Mideast ceasefire, Israeli withdrawal; welcomes mission of United States Secretary of State". United Nations. 4 באפריל 2002. {{cite news}}: (עזרה) Cohn-Sherbok, Dan; Alami, Dawoud Sudqi El (2008). The Palestine–Israeli conflict: a beginner's guide (3rd ed.). Oneworld. p. 115. ISBN 978-1-85168-611-7. "Security Council urges implementation of resolution 1402, hails Powell mission". United Nations News Centre. 4 באפריל 2002. {{cite news}}: (עזרה)
החלטה 1405 של מועצת הביטחון של האו"ם

החלטה 1405 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד ב-19 באפריל 2002, אשר עסקה במבצע חומת מגן ובקרב ג'נין. ההחלטה נתקבלה במועצת הביטחון לאחר שנזכרה בהחלטות 242 (1967), 338 (1973), 1397 (2002), 1402 (2002) ו -1403 (2002), המועצה הדגישה את הצורך הומניטרי של האוכלוסייה הפלסטינית. מועצת הביטחון הייתה מודאגת מהמצב ההומניטרי של האוכלוסייה הפלסטינית, במיוחד במחנה הפליטים של ג'נין שבו דווח על הרוגים והרס. היא קראה להסרת ההגבלות על פעולותיהם של ארגונים הומניטריים כמו הוועד הבינלאומי של הצלב האדום וסוכנות הסעד והעבודות של האו"ם לפליטים פלסטיניים במזרח הקרוב (אונר"א) ולכל הנוגעים בדבר להבטיח את שלומם של אזרחים ולכבד את המשפט ההומניטרי הבינלאומי. ההחלטה הדגישה את דחיפותה של הסיוע ההומניטרי והרפואי לאוכלוסייה האזרחית הפלסטינית, וקיבלה בברכה את כוונתו של המזכיר הכללי קופי אנאן לשלוח צוות איתור עובדות לאסוף מידע בנוגע לאירועים במחנה הפליטים ג'נין במהלך מבצע חומת מגן. ההחלטה אינה מתארת את משימת צוות חקר העובדות כחקירה כפי שדרשו מדינות ערב, בשל לחץ מצד ארצות הברית וישראל. ישראל הסכימה למשימת הצוות, והחקירה ניקתה אותה מאחריות לטבח. "Security Council stresses urgent need for humanitarian access to Palestinians, welcomes fact-finding team to examine events at Jenin refugee camp". United Nations. 19 באפריל 2002. {{cite news}}: (עזרה) Human Rights Watch (2003). Human Rights Watch World Report, 2003. Human Rights Watch. p. 469. ISBN 978-1-56432-285-2. "UN agrees to Jenin mission". BBC News. 20 באפריל 2002. {{cite news}}: (עזרה) "Israel accepts UN mission to Jenin". Independent Online (South Africa). 20 באפריל 2002. {{cite news}}: (עזרה)